Folketing
2013-05-30

også har betydet, at da vi ville have lovforslagene i høring, kunne vi heller ikke få det gennemført. Gang på gang har man ligesom prøvet at sige: Vi vil ikke give de muligheder til dem, der er imod, for at få nogle af de normale redskaber brugt, for at få svar på de fuldstændig rimelige spørgsmål, der må være, i forhold til hvad der er den egentlige årsag til, at man ændrer den her lov. Så bliver der i forhold til § 22, som handler om embedsfolks kalendere, nu lukket ned. Her står det meget uklart, hvad der er den egentlige begrundelse for den nye § 22. Justitsministeren lagde ud med at argumentere for, at det handlede om risikoen for chikanøs adfærd over for offentligt ansatte. Det er selvfølgelig et emne, man skal tage alvorligt – der er jo ingen, der ønsker, at medarbejderne i den offentlige sektor skal chikaneres.